Milers de persones viuen la primera Carxofa d'Alaquàs com a Festa d'Interès Turístic provincial
09/09/2010

# Milers de persones viuen la primera Carxofa d'Alaquàs com a Festa d'Interès Turístic provincial

*   09/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12269

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12269%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20viuen%20la%20primera%20Carxofa%20d%27Alaqu%C3%A0s%20com%20a%20Festa%20d%27Inter%C3%A8s%20Tur%C3%ADstic%20provincial)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12269/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12269/10092010img_1323_Form_4.jpg)](https://www.alaquas.org/ficheros/documentos/2010/2/12269/10092010img_1323_Form_10.jpg "<a href='https://www.alaquas.org/ficheros/documentos/2010/2/12269/10092010img_1323_Form_10.jpg' target=_blank><i class='fa fa-external-link' aria-hidden='true'></i>.Milers de persones viuen la primera Carxofa d'Alaquàs com a Festa d'Interès Turístic provincial</a>")

Les xiquetes Laura Martínez Ruíz i Neus Barberà Sales han interpretat enguany el tradicional motet en honor a la Mare de Déu de l'Olivar i al Crist de la Bona Mort

Amb gran expectació, milers de persones han gaudit els dies 8 i 9 de setembre del Cant de la Carxofa d'Alaquàs, per primera vegada reconegut com a Festa d'Interès Turístic Provincial. El dimecres, dia de la festivitat de la Mare de Déu de l'Olivar, la protagonista del cant va estar la xiqueta Laura Martínez Ruíz, que va interpretar el cant en honor a la patrona d'Alaquàs. El dijous ho va fer la xiqueta Neus Barberà Sales a la plaça de la Constitució, que va interpretar el motet en honor al Crist de la Bona Mort. L'alcaldessa d'Alaquàs, Elvira García Campos, va destacar que "el reconeixement del Cant de la Carxofa com a Festa d'Interès Turístic demostra que la cultura és un valor turístic del que poden presumir els pobles. Marcant la línia que ha de seguir la Conselleria de Turisme per a defensar i promocionar la identitat valenciana".

La Carxofa és una composició musical del segle XVII i de tipus religiós denominada motet característica de les poblacions de l'Horta Sud. En l'actualitat es conserva a Alaquàs, Silla, Aldaia, Picanya, Quart i en el barri del Carme de València. El fet que a Alaquàs la lletra experimentara la variant de cantar no solament al Crist, sinó també a la Mare de Déu de l'Olivar, i el caràcter participatiu i democràtic que en l'última dècada se li ha volgut incorporar, diferencia la Carxofa d'Alaquàs de la de la resta de poblacions on es continua celebrant i es considera com una de les tradicions més genuïnes i antigues de la població així com una dels senyals d'identitat més preuades.

El Cant de la Carxofa en honor a la patrona d'Alaquàs se celebra el 8 de setembre en la parròquia de la Mare de Déu de l'Olivar, mentre que el cant en homenatge al Crist és el 9 de setembre en la plaça de la Constitució. Els interpretes, de vuit a deu anys, són triats per la ciutadania en la Prova de Veu de l'Àngel des de 1995 quan el procés de selecció va incorporar un caràcter més participatiu i democràtic engegant una votació pública amb votació popular. Des de llavors, la Prova de Veu de l'Àngel s'ha convertit en una de les cites festives més importants i multitudinàries de les Festes Majors d'Alaquàs que combina la tradició amb la innovació i la participació dels alaquasers i alaquaseres. Aquest fet ha sigut clau per a la seua designació el passat mes d'abril com a Festa d'Interès Turístic provincial.

El procés de selecció per al Cant de la Carxofa comença mesos abans quan es realitza la convocatòria en els col·legis d'Alaquàs. El professorat de música dels col·legis de primària són els encarregats de promocionar aquest esdeveniment musical incorporat ja en el currículum escolar dels alumnes d'Alaquàs. Posteriorment, els xiquets i xiquetes interessats a aprofundir en el cant, enguany un total de 36 xiquets i xiquetes, s'inscriuen en l'escola de música dirigida per Quique Parreño, on sota la supervisió de la professora Rut García Martínez, aprenen el tradicional cant i es preparen per a la preselecció tècnica que es va realitzar aquest estiu.